****

**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD ZLATAR**

**JEDINSTVENI UPRAVNI ODJEL**

**OBRAZLOŽENJE I. izmjene i dopune PRORAČUNA GRADA ZLATARA**

**ZA 2025. godinu**

Zlatar, rujan 2025.

1. **UVODNI DIO**

Sukladno članku 45. Zakona o proračunu („Narodne novine“ 144/21) I. izmjena i dopuna proračuna Grada Zlatara za 2025. godinu, usvaja se na razini skupine ekonomske klasifikacije (druga razina računskog plana).

I. izmjena i dopuna proračuna za 2025. godinu sadrži financijske planove proračunskih korisnika prikazane kroz opći i posebni dio i obrazloženje izmjene i dopune proračuna.

Obrazloženje izmjene i dopune proračuna sastoji se od obrazloženja općeg dijela izmjena i dopuna proračuna i obrazloženja posebnog dijela izmjena i dopuna proračuna. Obrazloženje općeg dijela izmjena i dopuna proračuna sadrži obrazloženje prihoda i rashoda, primitaka i izdataka Grada Zlatara i prenesenog manjka odnosno viška. Obrazloženje posebnog dijela izmjena i dopuna proračuna temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno sa ciljevima i pokazateljima uspješnosti iz akata strateškog planiranja.

Prijedlog I. izmjene i dopune Proračuna Grada Zlatara za 2025. godinu planira se u visini od 11.957.727,35 EUR zajedno sa proračunskim korisnicima.

1. **OBRAZLOŽENJE OPĆEG DIJELA**
	1. **OBRAZLOŽENJE PRIHODA I RASHODA**

Prijedlogom I. izmjene i dopune Proračuna Grada Zlatara za 2025. godinu planiraju se:

* prihodi u visini od 10.065.743,78 EUR (skupina 6, 7),
* rashodi u visini od 11.834.729,35 EUR (skupina 3, 4),
* primici od zaduživanja u visini od 1.869.428,00 EUR (skupina 8),
* izdaci za otplatu primljenih kredita u visini od 122.998,00 EUR (skupina 5) te
* višak u visini od 10.729,08 EUR (skupina 9).

**Skupina 61** - Prihodi od poreza najznačajnija je vrsta prihoda u proračunu Grada Zlatara te se dijele na porez i prirez na dohodak, a za 2025. godinu planirani su u iznosu 3.318.123,52 EUR.

**Skupina 63** – Pomoći iz inozemstva i subjekata unutar općeg proračuna ovom izmjenom i dopunom proračuna planiraju su u visini 5.906.452,00 EUR što je povećanje od 5,3% u odnosu na Plan Proračuna za 2025. godinu, a odnosi se na sredstva iz državnog proračuna i pomoći temeljem prijenosa EU sredstava čija se realizacija očekuje iduće godine. Pomoći za izgradnju tržnice, izgradnju šumskih cesta i dogradnju vrtića očekuju se nakon realiziranih radova.

Skupinu 63 čine:

* pomoći iz Državnog proračuna od kojih su značajniji - uređenje Sokolane u iznosu od 174.606,00 eura, rekonstrukcija nerazvrstane ceste D. Batina-Vižanovec u iznosu 136.716,00 EUR, izgradnja šumske ceste Jakopići -Črne mlake u iznosu 50.495,00 EUR, oprema za dječje igralište u iznosu 33.647,00 te na pomoći za fiskalno izravnanje u iznosu od 643.200,00 EUR.
* Pomoći iz državnog proračuna temeljem prijenosa sredstava iz EU planiraju se u iznosu od 4.225.128,00 EUR za realizaciju prijavljenih / odobrenih projekata od kojih se značajnije odnose na uređenje tržnice, izgradnju šumske ceste Jakopići – Oštrc / Oštrc – Črne Mlake, izgradnju šumske ceste Juranščina-Belecgrad, dogradnju vrtića i izgradnju područnog dječjeg vrtića.
* Pomoći od županijskog proračuna planiraju se u iznosu od 83.618,00 EUR, a odnose se na uređenje Sokolane, sufinanciranje nabave radnih bilježnica za učenike osnovnih škola, sanaciju krovišta na upravnoj zgradi i razvitak vodoopskrbe na području Grada Zlatara
* Pomoći iz državnog proračuna za korisnike planiraju se u iznosu od 19.886,00 EUR za malu školu, knjižnicu, učilište
* Pomoći iz županijskog proračuna za korisnike planiraju se u iznosu od 6.027,00 EUR – za knjige za knjižnicu, za galeriju, za malu školu i za organizaciju Dana kajkavskih riječi učilištu
* Pomoći od izvanproračunskih korisnika planiraju se u iznosu od 225.000,00 EUR, što se odnosi na kapitalne pomoći Hrvatskih voda za izrađenu projektnu dokumentaciju sanacije 7 klizišta na području Grada Zlatara

**Skupina 64** – Prihodi od imovine planirani su u visini od 51.406,00 EUR.

Skupinu 64 čine:

* Prihodi od financijske imovine - zateznih kamata temeljem provedenih ovrha i sl. u iznosu od 718,00 EUR
* Prihodi od nefinancijske imovine – naknada za koncesije, iznajmljivanje poslovnih prostorija u iznosu od 29.536,00 EUR
* Prihodi od spomeničke rente u iznosu od 21.150,00 EUR
* Kamate na oročena sredstva i depozite po viđenju u iznosu od 2,00 EUR

**Skupina 65** – prihodi od upravnih i administrativnih pristojbi, pristojbi po posebnim propisima i naknadama planiraju se u visini od 745.710,00 EUR

Skupinu 65 čine:

* Prihodi od prodaje državnih biljega
* Naknada za uporabu javnih gradskih površina
* Naknada za pravo puta
* Ostali nespomenuti prihodi
* Prihodi za financiranje vrtića od strane roditelja
* Komunalni doprinos
* Komunalna naknada
* Šumski doprinos
* Vodni doprinos
* Grobne naknade

**Skupina 66** – prihodi od prodaje proizvoda i robe te pruženih usluga i prihodi od donacija planiraju se u visini od 44.051,75 EUR

Skupinu 66 čine:

* Prihodi od pruženih usluga od naplate naknade za uređenje voda – 14.000,00 EUR
* Tekuće donacije vrtiću i knjižnici – 627,00 EUR
* Prihodi od pruženih usluga POU i donacija za organizaciju DKR – 6.100,00 EUR
* Prihodi od pruženih usluga Gradske knjižnice – 5.741,00 EUR
* Donacije za održavanje DKR – 8.000,00 EUR
* Kapitalne donacije od trgovačkih društava – 9.583.75 EUR

**Skupina 71** – prihodi od prodaje neproizvedene dugotrajne imovine planira se u visini od 10.000,00 EUR

Skupinu 71 čine:

* Prodaja građevinskog zemljišta
* Prodaja ostalog zemljišta

**Skupina 72** – prihodi od prodaje proizvedene dugotrajne imovine planira se u visini od 1.827,00 EUR

Skupinu 72 čine:

* Prihodi od prodaje stanova na kojima postoji stanarsko pravo
* Prodaja pokretne imovine

**Skupina 31 –** rashodi za zaposlene u gradskoj upravi i proračunskim korisnicima (Dječji vrtić i jaslice Zlatarsko zlato, Pučko otvoreno učilište dr. Jurja Žerjavića, Gradska knjižnica Zlatar, Galerija izvorne umjetnosti) planiraju se u visini od 1.114.371,00 EUR od toga na gradsku upravu otpada 371.689,00 EUR.

**Skupina 32** – materijalni rashodi gradske uprave i svih proračunskih korisnika planiraju se u visini od 1.677.282,60 što je povećanje od 4,5% u odnosu na plan.

Materijalni rashodi obuhvaćaju naknade vijećnicima, organizaciju Dana Grada Zlatara, reprezentaciju, promidžbu, troškove prijevoza, stručna usavršavanja, uredski materijal, troškove energenata, komunalne usluge, troškove održavanja, rashode za usluge stručnih nadzora i sl.

**Skupina 34** – financijski rashodi planiraju se u visini od 13.787,00 EUR, a odnose se na bankarske usluge i usluge platnog prometa, zatezne kamate.

**Skupina 35** – subvencije planiraju se u visini od 73.538,00 EUR, a odnose se na subvencije kamata na poduzetničke kredite poduzetnicima, subvencije poljoprivrednicima i OPG te Radio Zlataru.

**Skupina 36** – pomoći dane u inozemstvo i unutar općeg proračuna planiraju se u visini od 210.248,00 EUR, a čine ih pomoći Srednjoj školi Zlatar, Osnovnoj školi Ante Kovačića Zlatar, Osnovnoj školi Belec te sufinanciranje vrtića u drugim jedinicama lokalne samouprave te sufinanciranje škole plivanja, pomoći žrtvama nasilja u obitelji, pomoći JVP. Rashodi su povećani za 57,60% zbog povećanja isplate pomoći vatrogasnoj postaji te povećanja sufinanciranja troškova vrtića u drugim jedinicama lokalne samouprave

**Skupina 37** – naknade građanima i kućanstvima na temelju osiguranja i druge naknade planiraju se u visini od 285.965,00 EUR, a čine ih stipendije i školarine, naknade za novorođene, pomoći socijalno ugroženom stanovništvu, sufinanciranje obrta za čuvanje djece, sufinanciranje prijevoza učenicima osnovnih i srednjih škola te sufinanciranje nabave radnih bilježnica za učenike osnovnih škola. Rashodi su povećani za 34,1% u odnosu na Plan Proračuna za 2025. godinu. Razlog tome je, obzirom na socioekonomsko stanje u RH povećanje isplate pomoći i uskrsnica za umirovljenike na području Grada Zlatara.

**Skupina 38** – Ostali rashodi planiraju se u visini od 244.706,00 EUR, a čine ih sufinanciranje rada Hrvatskog Crvenog križa, Povijesnog Arhiva Varaždin, udruga Grada Zlatara te donacije za rad LAG-a, Turističku zajednicu, sport i rekreaciju, sufinanciranje Vatrogasne zajednice Zlatar i DVD-a Belec.

**Skupina 41** – Rashodi za nabavu neproizvedene dugotrajne imovine planiraju se u iznosu od 1.068.926,00 EUR, a čine ih kupnja zemljišta te ulaganja na tuđoj imovini – pravo korištenja što se odnosi na ulaganja u Pastoralni centar te njegovu prenamjenu u dječji vrtić.

**Skupina 42** – Rashodi za nabavu proizvedene dugotrajne imovine planiraju se u iznosu od 1.995.044,75 EUR, a čine ih nabava uredske opreme, namještaja, oprema za groblje, oprema za javne površine, izgradnja šumske ceste Jakopići – Oštrc / Oštrc - Črne Mlake i Juranščina – Belecgrad, dogradnja sustava javne rasvjete.

**Skupina 45** – Rashodi za dodatna ulaganja na nefinancijskoj imovini planiraju se u visini od 5.150.861,00 EUR, a čine ih projekti: rekonstrukcija i dogradnja dječjeg vrtića i jaslica Zlatarsko zlato, izgradnja područnog dječjeg vrtića, uređenje Sokolane, uređenje groblja, asfaltiranje nerazvrstanih cesta na području grada, uređenje nogostupa na području grada.

* 1. **OBRAZLOŽENJE PRIMITAKA I IZDATAKA**

**Skupina 84** – Primici od zaduživanja planiraju se u visini od 1.869.428,00 EUR, a zbog projekata financiranih sredstvima Europske unije (Rekonstrukcija i dogradnja dječjeg vrtića i jaslica Zlatarsko zlato, izgradnja tržnice, izgradnja šumske ceste Jakopići – Oštrc / Oštrc – Črne Mlake), kod kojim je moguće koristiti 50% predujma od odobrenih sredstava, a preostalih 50% se isplaćuje tek po završetku projekta i provedenim kontrolama te za opremanje Sokolane.

**Skupina 54** – izdaci za otplatu glavnice primljenih kredita i zajmova planiraju se u visini od 122.998,00 EUR, a odnose se na otplatu kredita za dogradnju sustava javne rasvjete prema Hrvatskoj poštanskoj banci, za energetsku obnovu sustava javne rasvjete prema Hrvatskoj banci za obnovu i razvoj te za namirenje po godišnjoj poreznoj prijavi. Također planirana su i sredstva za početak otplate gore spomenutog kredita za sufinanciranje projekata prema Hrvatskoj poštanskoj banci.

* 1. **OBRAZLOŽENJE PRENESENOG VIŠKA**

**Skupina 92** – Rezultat poslovanja zajedno sa rezultatom proračunskih korisnika planiran je u visini od 10.729,08 EUR što se odnosi na preneseni višak sredstava Grada Zlatara u iznosu od 3.500,00 EUR, Pučkog otvoreno učilište dr. Jurja Žerjavića u iznosu od 4.198,83 EUR, Gradske knjižnica Zlatar u iznosu od 3.012,65 EUR te Galerija izvorne umjetnosti u iznosu od 17,60 EUR.

1. **OBRAZLOŽENJE POSEBNOG DIJELA PRORAČUNA**

Prema Statutu Grada Zlatara tijela Grada Zlatara jesu *Gradsko vijeće* i *Gradonačelnik*, a za obavljanje svih poslova iz samoupravnih djelokruga ustrojen je *Jedinstveni upravni odjel Grada Zlatara*. Shodno navedenom proračun je podijeljen na 2 razdjela:

* Razdjel 001 Predstavnička i izvršna tijela te
* Razdjel 002 Jedinstveni upravni odjel.

 Razdjel 001 Predstavnička i izvršna tijela sadrži Glavu 00101 Predstavnička i izvršna tijela koja sadrži sljedeće programe:

***PROGRAM A01 1001 Rad gradskog vijeća i gradonačelnika***

Cilj programa – Glavni cilj ovog programa je osiguranje uvjeta za rad Gradskog vijeća, radnih tijela te Gradonačelnika.

Programom se kroz redovnu aktivnost osiguravaju sredstva za funkcioniranje Gradskog vijeća, Gradonačelnika i radnih tijela (naknade za rad predstavničkih i izvršnih tijela, reprezentacija, izbori). Opći cilj ovog programa i pokazatelji s kojima se mjeri postizanje postavljenih ciljeva je kvalitetno izvršavanje zadaća kojima će se osigurati nesmetano djelovanje funkcija koje u okviru političkog sustava imaju izvršna i zakonodavna vlast, a to je ostvarivanje uvjeta za viši nivo javnih usluga JLS u određenoj djelatnosti propisanoj zakonom i statutom.Godišnji izvedbeni cilj programa je racionalno gospodarenje s planiranim sredstvima.

Pokazatelji uspješnosti: transparentno funkcioniranje gradske uprave definirane Programom ukupnog razvoja Grada Zlatara za razdoblje od 2019. – 2025. godine

Sredstva za realizaciju programa: Za realizaciju programa planirana su sredstva u iznosu od 107.235,00 EUR.

***PROGRAM A01 1002 Program političkih stranaka***

Cilj programa – osiguranje uvjeta za funkcioniranje političkih stranaka zastupljenih u Gradskom vijeću

Programom se kroz redovnu aktivnost osiguravaju sredstva za redovito godišnje financiranje političkih stranaka zastupljenih u Gradskom vijeću.

Sredstva za realizaciju programa: Za realizaciju programa planirana su sredstva u visini od 4.141,00 EUR.

***PROGRAM A01 1003 Promidžba i informiranje***

Cilj programa – osiguranje uvjeta za promidžbu Grada Zlatara te za informiranje javnosti o ostvarivanju postavljenih prioriteta.

Pokazatelji uspješnosti: transparentno funkcioniranje rada gradske uprave

Sredstva za realizaciju programa: Za realizaciju programa planirana su sredstva u visini od 27.908,00 EUR.

**Razdjel 002 Jedinstveni upravni odjel sadrži:**

Glavu 00201 Izvršna uprava i administracija

Glavu 00202 Vrtići

Glavu 00203 Ustanove u kulturi

Glavu 00204 Knjižnica

Glava 00201 Izvršna uprava i administracija sadrži sljedeće programe:

***PROGRAM A02 1001 Planiranje, vođenje projekata, izrada proračuna i izvještaja***

Cilj programa – osiguranje uvjeta za funkcioniranje rada Jedinstvenog upravnog odjela

Programom se kroz redovne aktivnosti osiguravaju sredstva za rad Jedinstvenog upravnog odjela, održavanje upravne zgrade, službenog voznog parka, nabava opreme i programa potrebnih za rad.

Pokazatelji uspješnosti: učinkovito upravljanje i razvoj lokalne samouprave

Sredstva za realizaciju programa: Za realizaciju programa planirana su sredstva u iznosu od 737.806,00 EUR.

***PROGRAM A03 1002 Dječji vrtići u drugim JLS i obrti***

Cilj programa – osiguranje uvjeta za smještaj djece u vrtiće izvan područja Grada Zlatara kao i u obrte za čuvanje djece, a zbog nedostatka mjesta u gradskom vrtiću

Planirana sredstva odnose se na sufinanciranje ekonomske cijene redovitog programa dječjih vrtića te obrta za čuvanje djece čiji osnivač nije Grad Zlatar (dječji vrtići i privatni dječji vrtići čiji su osnivači druge jedinice lokalne samouprave), a čije usluge i programe koriste djeca s područja Grada Zlatara zbog nedostataka kapaciteta za smještaj djece.

Pokazatelji uspješnosti: unapređenje kvalitete života građana

Sredstva za realizaciju programa: Za realizaciju programa planirana su sredstva u iznosu od 175.00,00 EUR.

***PROGRAM A04 1001 Osnovnoškolsko obrazovanje***

Cilj programa – poboljšanje uvjeta za učenje i boravak učenicima osnovnih škola na području Grada Zlatara.

Programom se kroz aktivnosti i projekte osiguravaju sredstva za sufinanciranje rada pomoćnika u nastavi u Osnovnoj školi Ante Kovačića Zlatar, sufinanciranje produženog boravka u Osnovnoj školi Ante Kovačića Zlatar, sufinanciranje škole plivanja za učenike osnovnih škola te za poboljšanje uvjeta u Osnovnoj Školi Ante Kovačića Zlatar i Osnovnoj školi Belec.

Pokazatelji uspješnosti: unapređenje kvalitete života građana

Sredstva za realizaciju programa: Za realizaciju programa planirana su sredstva u iznosu od 49.850,00 EUR.

***PROGRAM A04 1002 Srednjoškolsko obrazovanje***

Cilj programa – sufinanciranje rada Srednje škole Zlatar i poboljšanje uvjeta za učenje učenicima kao i sufinanciranje odlazaka na škole stvaralaštva.

Pokazatelji uspješnosti: unapređenje kvalitete života građana

Sredstva za realizaciju programa: Za realizaciju programa planirana su sredstva u visini od 8.000,00 EUR.

***PROGRAM A05 1001 Pomoći***

Cilj programa – osiguranje uvjeta za pomoć socijalno ugroženom stanovništvu, potpora studentima i učenicima za kvalitetnije stjecanje određenog stupnja obrazovanja, poticanje pronatalitetne politike

Programom se kroz aktivnosti i projekte osiguravaju sredstva za sufinanciranje školske kuhinje u iznosu od 398,00 eura.

Grad Zlatar sukladno Odluci o utvrđivanju kriterija za dodjelu učenicima i studentima (58/18, 34/20, 44/20) dodjeljuje stipendije učenicima i studentima s područja Grada Zlatara te su u proračunu osigurana sredstva za 15 studentskih i 5 učeničkih stipendija koje će se dijeliti prema tri kriterija: kriteriju uspješnosti, socijalnom kriteriju te kriteriju deficitarnih zanimanja u ukupnom iznosu od 26.545,00 eura.

Grad Zlatar sufinancira troškove prijevoza redovitih učenika osnovnih i srednjih škola sa stalnim prebivalištem na području Grada. Rashodi za sufinanciranje prijevoza učenicima planiraju se u 2025. godini u iznosu od 26.542,00 eura.

Pomoći za novorođenu djecu planiraju se u iznosu od 21.828,00 eura. Pravo na jednokratnu novčanu pomoć za novorođeno dijete ostvaruju podnositelji zahtjeva s područja Grada Zlatara.

Za sufinanciranje nabave radnih bilježnica za učenike osnovnih škola, Grad Zlatar planira rashode u visini 32.000,00 eura. Grad Zlatar sufinancira troškove nabave radih bilježnica/vježbenica za obvezne i izborne nastave predmete za učenike OŠ Ante Kovačića Zlatar i OŠ Belec u 50 %-tnom iznosu od nabavne cijene, dok se ostalih 50 % financira iz proračuna Krapinsko – zagorske županije.

Za rad Crvenog križa u proračunu je osigurano 16.332,00 eura.

Naknade građanima i kućanstvima u novcu odnose se na jednokratne novčane pomoći socijalno ugroženim osobama i umirovljenicima, pomoći po rješenju za životne troškove, sufinanciranje troškova odvoza otpada te sufinanciranje troškova vodoopskrbe.

Pokazatelji uspješnosti: unapređenje kvalitete života građana.

Sredstva za realizaciju programa: Za realizaciju programa planirana su sredstva u iznosu od 191.502,00 EUR.

***PROGRAM A08 1001 Kulturne manifestacije***

Cilj programa – osiguranje uvjeta za organizaciju kulturnih manifestacija na području Grada Zlatara.

Programom se kroz aktivnost osiguravaju sredstva za organizaciju manifestacije Dani kajkavskih riječi kao i za ostale manifestacije tijekom godine (Fašnik, Ljeto u Zlataru, Zlatarska božićnica).

Pokazatelji uspješnosti: unapređenje kvalitete života građana, očuvanje i prezentacija kulturno-povijesne baštine

Sredstva za realizaciju programa: Za realizaciju programa planirana su sredstva u visini od 118.000,00 EUR.

***PROGRAM A09 1001 Subvencije trgovačkim društvima***

Cilj programa – osiguranje uvjeta za rad i djelovanje trgovačkog društva Radio Zlatar d.o.o. koje je u većinskom vlasništvu Grada Zlatara te osiguranje sredstva rada komunalnom poduzeću Zlathariakom d.o.o. kako bi se omogućilo pravilno gospodarenje komunalnim otpadom, održavanje i čišćenje parkova, javnih površina i groblja na području Grada Zlatara.

Pokazatelji uspješnosti: konkurentno gospodarstvo, podrška poduzetnicima

Sredstva za realizaciju programa: Za realizaciju programa planirana su sredstva u visini od 60.000,00 EUR.

***PROGRAM A10 1001 Planovi udruga i društvenih zajednica***

Cilj programa – osiguranje uvjeta za rad, aktivnosti i realizaciju projekata udruga na području Grada Zlatara, rad LAG-a te Turističke zajednice Zlatni istok zagorja.

Pokazatelji uspješnosti: unapređenje kvalitete života građana, osiguranje adekvatnog prostora za društveno djelovanje

Sredstva za realizaciju programa: Za realizaciju programa planirana su sredstva u visini od 76.807,00 EUR

***PROGRAM A11 1001 Religija***

Cilj programa – osiguranje sredstava za djelovanje crkvi na području Grada Zlatara.

Pokazatelji uspješnosti: unapređenje kvalitete života građana

Grad Zlatar je osigurao sredstva za potrebe građevina sakralnih namjena na području grada i to za: crkvu u Martinščini, crkvu u Belcu i crkvu u Zlataru u svrhu očuvanja te financijske pomoći prema iskazanim potrebama.

Sredstva za realizaciju programa: Za realizaciju programa planirana su sredstva u visini od 9.000,00 EUR.

***PROGRAM A11 1002 Razvoj sporta***

Cilj programa – poticanje i promicanje sporta, provođenje sportskih aktivnosti djece i mladeži, doprinos realizaciji aktivnosti sportsko-rekreativnih udruga, osiguranje uvjeta za rad, aktivnosti i realizaciju projekata sportskih udruga i razvoj sporta na području Grada

Za provedbu ovog programa, planiraju se sredstva u iznosu od 70.000,00 eura koja se dodjeljuju putem Javnog natječaja za financiranje aktivnosti udruga na području Grada Zlatara

Pokazatelji uspješnosti – unapređenje kvalitete života građana

Sredstva za realizaciju programa – za realizaciju programa planirana su sredstva u visini od 70.000,00 EUR.

***PROGRAM A12 1003 Kupnja objekata***

Cilj programa – osiguranje sredstava za kupnju zemljišta za izgradnju društveno-kulturnog centra i parkirališta,

Pokazatelj uspješnosti: učinkovito upravljanje i razvoj lokalne samouprave

Sredstva za realizaciju programa: Za realizaciju programa planirana su sredstva u visini od 1.041.236,00 EUR.

***PROGRAM A12 1004 Uređenje poslovnih prostora***

Cilj programa – osiguranje smještaja djeci predškolske dobi

Grad Zlatar planira iznos od 27.690,00 eura iz vlastitih sredstava za uređenje Pastoralnog centra s ciljem povećanja kapaciteta smještaja za djecu predškolske dobi kako bi se djelomično zadovoljile potrebe roditelja prije izgradnje područnog vrtića za čije su projektiranje i izgradnju planirana sredstva u proračunu za 2025. godinu.

Pokazatelj uspješnosti: osiguranje adekvatnog prostora za društveno djelovanje, osiguranje smještaja djeci predškolske dobi

Sredstva za realizaciju programa: Za realizaciju programa planirana su sredstva u visini od 27.690,00 EUR.

***PROGRAM A12 1005 Zelena infrastruktura***

Cilj programa – unapređenje stanovanja zajednice, unaprjeđenje održivosti urbanih područja, poboljšanje okoliša i povećanje kvalitete života u gradovima, doprinos održivom društvenom, gospodarskom i prostornom razvoju.

Pokazatelj uspješnosti: razvoj lokalne samouprave, konkurentno gospodarstvo i održivo upravljanje resursima i energijom

Sredstva za realizaciju programa: Za realizaciju programa planirana su sredstva u visini od 1.000.000,00 EUR.

***PROGRAM A12 1006 Kupnja službenog vozila***

Cilj programa – unapređenje stanovanja zajednice, nabava vozila u službene svrhe

Pokazatelj uspješnosti: razvoj zajednice

Sredstva za realizaciju programa: Za realizaciju programa planirana su sredstva u visini 28.601,00 EUR.

***PROGRAM A13 1001 Održavanje komunalne infrastrukture***

Cilj programa – osiguranje sredstava za održavanje komunalne infrastrukture.

Programom se kroz aktivnosti osiguravaju sredstva za održavanje javnih površina, sajmišta, parkova, usluge higijeničarske službe, dezinfekciju, dezinsekciju i deratizaciju, održavanje poslovnih prostora, izradu projektnih dokumentacija, održavanje nerazvrstanih cesta, izdaci za električnu energiju za javnu rasvjetu, održavanje javne rasvjete, održavanje groblja u Zlataru, Belcu, Donjoj Batini i Martinščini, kupnja opreme za groblje, uređenje staza na groblju, te za ostalu opremu za javne površine prema potrebi, sanaciju odlagališta otpada, nabavu prometnih znakova.

Pokazatelji uspješnosti: održivo upravljanje prirodnim resursima i energijom, unapređenje kvalitete života građana.

Sredstva za realizaciju programa: Za realizaciju programa planirana su sredstva u visini od 717.845,75 EUR.

***PROGRAM A14 1001 Zaštita od požara i civilna zaštita***

Cilj programa – osiguranje financijske i materijalne pomoći kod osiguravanja zaštite stanovništva od požara, poplava i drugih elementarnih nepogoda, opremanje dobrovoljnih vatrogasnih društava u svrhu pravovremene i pravodobne intervencije

Pokazatelji uspješnosti: održivo upravljanje prirodnim resursima i energijom, odgovor na krizne situacije, opremljenost vatrogasnih društava

Grad Zlatar osigurava sredstva za rad Javne vatrogasne postaje Zabok, Vatrogasne zajednice Grada Zlatara i Gorske službe spašavanja te pomoći DVD – u Zlatar i Belec.

Sredstva za realizaciju programa: Za realizaciju programa planirana su sredstva u visini od 163.255,00 EUR.

***PROGRAM A15 1001 Prostorno planiranje***

Cilj programa – osiguranje sredstava za VI. izmjenu i dopunu prostornog plana Grada Zlatara zbog potreba građana, završnu fazu izmjera objekata na području Grada Zlatara s ciljem ažuriranja baze podataka za komunalnu naknadu, vodnu naknadu te kuće za odmor.

Pokazatelji uspješnosti: planski razvoj javne infrastrukture, izrađeni prostorno-planski dokumenti

Sredstva za realizaciju programa: Za realizaciju programa planirana su sredstva u visini od 60.636,00 EUR.

***PROGRAM A16 1001 Ceste, nogostupi, odvodnja, autobusno stajalište***

Cilj programa – osigurati sredstva za izgradnju nerazvrstanih cesta, održavanje, sanaciju mostova na području Grada, rekonstrukciju NC Donja Batina – Vižanovec – Vižanovec, Ščrbinec – Vižanovec, izgradnju nogostupa na području Grada, sanaciju klizišta, izgradnju punionice za elektro vozila.

Pokazatelji uspješnosti: modernizacija prometne infrastrukture i uspostavljanje sigurnog i učinkovitog prometnog sustava

Sredstva za realizaciju programa: Za realizaciju programa planirana su sredstva u visini od 2.370.806,00 EUR.

***PROGRAM A16 1003 Vodovod i odvodnja***

Cilj programa – smanjenje gubitaka na postojećoj vodoopskrbnoj mreži, osiguravanje kvalitetnije usluge građanima

Pokazatelji uspješnosti – rekonstrukcija i modernizacija sustava opskrbe vodom i sustava odvodnje, smanjenje učestalih kvarova

U 2025. godini planiraju se rashodi u iznosu od 13.272,00 eura za sufinanciranje izgradnje i rekonstrukcije mjesnih vodovodnih mreža na području Grada Zlatara kroz kapitalne pomoći javnom isporučitelju vodne usluge.

Sredstva za realizaciju programa: Za realizaciju programa osigurana su sredstva u visini od 23.890,00 EUR.

*PROGRAM A16 1007 Dječja igrališta i vježbališta*

Cilj programa – osigurati sredstva za izradu projektne dokumentacije za novo dječje igralište te opremanje dječjeg igrališta

Pokazatelji uspješnosti – povećanje dostupnosti sadržaja namijenjenih obiteljima, djeci i mladima

Sredstva za realizaciju programa: Za realizaciju programa planirana su sredstva u visini od 33.647,00 EUR.

***PROGRAM A16 1010 Izgradnja šumskih puteva***

Cilj programa – unaprijeđivanje razvoja turizma na Ivančici,rekonstrukcija i izgradnja šumske prometne infrastrukture, održavanje ravnoteže održivog gospodarenja šumama

Planiraju se rashodi u iznosu od 291.862,00 eura za izgradnju šumske ceste Jakopići – Črne mlake te 259.037,00 eura za izgradnju šumske ceste Juranščina – Belecgrad. Navedeni projekti sufinancirani su državnim sredstvima i sredstvima Europske unije. Izgradnja šumske ceste Jakopići – Črne mlake započela je u 2023. godini, a izgradnja šumske ceste Juranščina – Belecgrad u 2024. godini.

Pokazatelji uspješnosti – razvoj turizma na Ivančici, unapređenje turističke infrastrukture i ponude, razvoj selektivnih oblika turizma, bolji pristup i otvorenost šuma

Sredstva za realizaciju programa: Za realizaciju programa planirana su sredstva u visini od 601.394,00 EUR.

***PROGRAM A16 1011 Izgradnja zelene tržnice***

Cilj programa – osigurati sredstva za izgradnju nove tržnice na prostoru sajmišta u Zlataru. Projekt je sufinanciran sredstvima Europske unije.

Pokazatelji uspješnosti – osiguranje adekvatnog prostora za društveno djelovanje

Sredstva za realizaciju programa: Za realizaciju programa planirana su sredstva u visini od 436.810,00 EUR koja su sufinancirana državnim sredstvima i sredstvima Europske unije.

***PROGRAM A18 1001 Sredstva za posebne javne potrebe***

Cilj programa – otplata glavnica i kamata postojećih kredita za Dogradnju sustava javne rasvjete prema Hrvatskoj poštanskoj banci d.d., za Energetsku obnovu sustava javne rasvjete prema Hrvatskoj banci za obnovu i razvoj, za povrat po godišnjoj poreznoj prijavi te otplatu novog dugoročnog kredita prema Hrvatskoj poštanskoj banci za sufinanciranje EU projekata.

Pokazatelji uspješnosti – Realizirani projekti

Sredstva za realizaciju programa: Za realizaciju programa planirana su sredstva u visini 129.148,00 EUR.

***PROGRAM A21 1001 Uređenje stare gradske jezgre Grada Zlatara***

Cilj programa – uređenje trga

Pokazatelji uspješnosti – unapređenje zajednice

Sredstva za realizaciju programa: Za realizaciju programa planirana su sredstva u visini od 32.500,00 EUR.

***PROGRAM A22 1001 Uređenje Sokolane***

Cilj programa – završetak radova na uređenju Sokolane, pospješivanje kulturnog života grada Grad Zlatar planira sredstva u visini od 371.345,00 eura za završetak projekta sanacije i dogradnje Sokolskog doma čime će se napokon uskladiti originalna građevinska i arhitektonska vrijednost ovog kulturnog dobra sa suvremenim potrebama.

Pokazatelji uspješnosti – uređena dvorana spremna za održavanje manifestacija i drugih događanja

Sredstva za realizaciju programa: Za realizaciju programa planirana su sredstva u visini od 371.345,00 EUR.

***PROGRAM A24 1001 Poboljšanje energetske učinkovitosti poslovne zgrade***

Cilj programa – poboljšanje energetske učinkovitosti, unaprjeđenje kvalitete poslovanja

U 2025. godini planiraju se sredstva za izmjenu stolarije i uređenje krovišta zbog dotrajalosti i propadanja uslijed raznih vanjskih utjecaja (vlaga, voda, udari vjetra, insekti) s ciljem poboljšanja postojeće nosive konstrukcije krova i ukupne energetske učinkovitosti Upravne zgrade Grada Zlatara u ukupnom iznosu od 166.038,00 EUR. Navedeni radovi biti će sufinancirani od strane državnog i županijskog proračuna.

Pokazatelji uspješnosti – viši energetski razred poslovne zgrade

Sredstva za realizaciju programa: Za realizaciju programa planirana su sredstva u visini od 166.038,00 EUR.

***PROGRAM A26 1001 Rekonstrukcija javne rasvjete***

Cilj programa – osigurati sredstva za nabavu rasvjetnih tijela na mjestima koja ne pokriva postojeća javna rasvjeta, a prema potrebama građana

Pokazatelji uspješnosti – ugodniji život građana

Sredstva za realizaciju programa: Za realizaciju programa planirana su sredstva u visini od 91.170,00 EUR.

***PROGRAM A27 1001 Dodatno ulaganje – Dječji vrtić***

Cilj programa – rekonstrukcija i dogradnja postojećeg Dječjeg vrtića i jaslica Zlatarsko zlato na način da se sruši postojeći stari dio zgrade te sagradi novi sa potkrovljem za dodatne tri vrtićke grupe.

Pokazatelji uspješnosti – ispunjene potrebe za smještaj sve djece s područja Grada u gradski vrtić, modernizacija infrastrukture za odgoj i obrazovanje

Sredstva za realizaciju programa - Za realizaciju programa planirana su sredstva u visini od 1.582.352,00 EUR u 2025. godini. Projekt je sufinanciran sredstvima Europske unije.

***PROGRAM A29 1001 Izgradnja područnog dječjeg vrtića***

Cilj programa – izgradnja područnog dječjeg vrtića zbog sve većih potreba zajednice, partner na projektu je Općina Mače

Pokazatelji uspješnosti – ispunjene potrebe za smještaj sve djece s područja Grada u gradski vrtić, modernizacija infrastrukture za odgoj i obrazovanje

Sredstva za realizaciju programa - Za realizaciju programa planirana su sredstva u visini od 828.696,00 EUR u 2025. godini. Projekt je sufinanciran sredstvima Europske unije.

***PROGRAM A30 1001 Obnova Galerije izvorne umjetnosti***

Cilj programa – rekonstrukcija i proširenje postojeće zgrade Galerije izvorne umjetnosti

Pokazatelji uspješnosti – unapređenje zajednice

Sredstva za realizaciju programa - Za realizaciju programa planirana su sredstva u visini od 450.426,00 EUR u 2025. godini. Projekt je sufinanciran sredstvima Europske unije.

Glava 00202 Vrtići sadrži sljedeće programe:

***PROGRAM A03 1001 Dječji vrtić Zlatarsko zlato Zlatar – PRORAČUNSKI KORISNIK***

Cilj programa – osigurati sredstva za rad Dječjeg vrtića i jaslica Zlatarsko zlato Zlatar.

Program kroz aktivnosti uključuje financiranje plaća za redovan rad vrtić i predškolu te nabavu opreme.

Primarna uloga Dječjeg vrtića je zadovoljavanje potreba djece rane i predškolske dobi i njihovih roditelja s područja Grada Zlatara i okolnih općina i gradova koji imaju potrebu za smještajem djece u vrtić.

Plan i program odgojno – obrazovnog rada provodit će se fleksibilno u skladu s kurikulumom vrtića, suvremenom koncepcijom predškolskog odgoja i obrazovanja polazeći od individualnih potreba djeteta, u interakciji s obitelji i širom društvenom zajednicom.

Cilj Dječjeg vrtića je vrtić učiniti prepoznatljivim u užoj i široj društvenoj zajednici kao ustanova u kojoj se njeguje kvaliteta, kulturna i topla komunikacija s naglaskom na osiguranju dobrobiti djeteta, razvijanju njegovih kompetencija u cjelokupnom rastu i razvoju.

U ostvarivanju toga cilja važna nam je uspostava i održavanje partnerskih odnosa s roditeljima, osnivačem i sredinom u kojoj živimo.

Dječji vrtić i jaslice Zlatarsko zlato nastojat će svojim odgojno – obrazovnim radom obogatiti djetinjstvo naših malih polaznika, a time i unaprijediti kvalitetu obiteljskog života u našem gradu.

Sredstva za realizaciju programa – za realizaciju programa planirana su sredstva u visini od 717.863,00 EUR.

GLAVA 00203 Ustanove u kulturi sadrži programe:

***PROGRAM A06 1001 Redovna djelatnost učilišta – PRORAČUNSKI KORISNIK***

Cilj programa – financiranje rada Pučkog otvorenog učilišta dr. Jurja Žerjavića

Program kroz aktivnosti uključuje sredstva za redovan rad, održavanje, nabavu opreme te organizaciju kulturnih manifestacija u Zlataru.

Pučko otvoreno učilište, kao javna ustanova u kulturi, objedinjava i koordinira program gradskih manifestacija i drugih prilika od posebnog interesa za Grad Zlatar pri čemu kreira kulturni program i koordinira cjelokupni program manifestacija, uz učešće drugih ustanova i udruga, koordinira programe obilježavanja Dana Grada te vlastitom kulturnom djelatnošću tijekom godine obogaćuje gradsku kulturnu ponudu.

Planom redovne djelatnosti Pučkog učilišta predviđa se realizacija četiri velike godišnje manifestacije: Dana kajkavske riječi kao najveće kulturno – zabavne manifestacije u sklopu koje Pučko učilište obavlja organizacijske poslove manifestacije, vodi administrativno i financijsko poslovanje, samostalno organizira velika kulturna događanja te koordinira i suorganizira manja kulturna i etno događanja prema potrebi organizatora. Ostale manifestacije su: Proljetni dani kulture s obilježavanjem Dana Grada i Zlatarska božićnica kao veće manifestacije te Zlatarsko ljeto kao manifestacija manjeg kulturnog opsega.

Uz navedene manifestacije Pučko učilište tijekom godine organizira i manja kulturna događanja u vidu kazališnih gostovanja i koncertnih gostovanja.

U sklopu redovne djelatnosti Pučko učilište obavlja i nakladničku djelatnost vezano uz izdanja u sklopu manifestacije Dani kajkavske riječi te pripremu gradskog lista.

Ukupni rashodi za redovnu djelatnost Učilišta planirani su u iznosu 88.298,83 EUR.

***PROGRAM A06 1003 Umjetnost – PRORAČUNSKI KORISNIK***

Cilj programa – financiranje rada Galerije izvorne umjetnosti Zlatar, poticati umjetnost

Program kroz aktivnosti uključuje naknadu za rad, održavanje te organizaciju izložbi.

Sredstva za realizaciju programa – za realizaciju programa planirana su sredstva u visini od 17.623,12 EUR.

***PROGRAM A06 1002 Redovna djelatnost knjižnice – PRORAČUNSKI KORISNIK***

Cilj programa – financiranje rada Gradske knjižnice Zlatar

Program kroz aktivnosti uključuje sredstva za redovan rad, održavanje, nabavu opreme i knjiga.

Program knjižnične djelatnosti sastoji se od redovne djelatnosti i kulturnih programa. Redovna djelatnost obuhvaća nabavu knjižne i neknjižne građe i njihovu posudbu korisnicima dok kulturni programi obuhvaćaju razne aktivnosti koje se organiziraju za djecu i odrasle (čitaonica, igraonica, gosti i razna predavanja i sl. ).

Izdaci za plaće, materijalne izdatke, nabavu knjiga, opreme i troškovi vezani za organizaciju kulturnih aktivnosti planiraju se u visini 116.117,65 EUR.

Glavni izvor financiranja je proračun Grada Zlatara, a nabavu knjiga i opreme sufinancira Ministarstvo kulture i medija i Krapinsko – zagorska županija.

Time Knjižnica ispunjava ciljeve iz vizije pametnoga grada Zlatara vezano uz posebni cilj „Grad zadovoljnih ljudi, biser baroka, kulturno, upravno i obrazovno središte istočnog dijela Krapinsko – zagorske županije“.

 Grad Zlatar